REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/221 -23

18. oktobar 2023. godine

B e o g r a d

Z A P I S N I K

28. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 13. OKTOBRA 2023. GODINE

Sednica je počela u 13.30 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora:Žika Bujuklić, Uglješa Mrdić, Sanja Jefić Branković, Zoran Tomić, Olja Petrović, Nebojša Cakić, Ljubomir Marić, Vladimir Gajić, Milica Nikolić i Dragan Nikolić.

Sednici su prisustvovali i: Jelena Milivojević, zamenik člana Odbora Sanje Lakić i Ratko Nikolić, zamenik člana Odbora Dubravke Kralj.

Sednici nisu prisustvovali članovi Odbora: Dragan Vulić, Pavle Grbović, Ljubinko Đurković i Aleksandar Olenik, kao ni njihovi zamenici.

Sednici su prisustvovali iz Ministarstva zdravlja Goran Stamenković, pomoćnik ministra i Tatjana Stamatović, šef Odseka za inspekcijske poslove.

Odbor je, na predlog predsednika, jednoglasno (13 glasova za) utvrdio sledeći

**D n e v n i r e d:**

- Usvajanje zapisnika 27. sednice Odbora;

1. Razmatranje Predloga za donošenje autentičnog tumačenja odredbe člana 243. stav 1. Zakona o zdravstvenoj zaštiti („Službeni glasnik RS“, broj 25/19), koji je podnela Vlada, broj 011-1833/23-1 od 13. oktobra 2023 godine;

2. Davanje odgovora Ustavnom sudu povodom pokrenutog postupka za utvrđivanje neustavnosti odredaba člana 210. stav 1. tač. 2) i 3) i stava 3, člana 212. stav 1. u delu koji glasi: ,,i 3)ˮ i stav 2. i člana 213. st. 1. i 2. Zakona o zdravstvenoj zaštiti (,,Službeni glasnik RSˮ, broj 25/19), broj: 011-1113/23 od 8. juna 2023. godine.

Pre prelaska na odlučivanje o tačkama dnevnog reda, Odbor je jednoglasno usvojio zapisnik 27. sednice Odbora.

**Prva tačka dnevnog reda:** Razmatranje Predloga za donošenje autentičnog tumačenja odredbe člana 243. stav 1. Zakona o zdravstvenoj zaštiti („Službeni glasnik RS“, broj 25/19), koji je podnela Vlada, broj 011-1833/23-1 od 13. oktobra 2023 godine

Odbor je većinom glasova (12 glasova za, 1 protiv) ocenio da je opravdan Predlog za donošenje autentičnog tumačenja odredbe člana 243. stav 1. Zakona o zdravstvenoj zaštiti („Službeni glasnik RS“, broj 25/19), koji je podnela Vlada.

Takođe, Odbor je većinom glasova (12 glasova za, 1 protiv) odlučio da Predlog autentičnog tumačenja uputi Narodnoj skupštini na razmatranje po hitnom postupku, u skladu sa članom 167. Poslovnika, kako bi se sprečile štetne posledice do kojih mogu da dovedu nedoumice u primeni navedene odredbe.

Odbor je većinom glasova (12 glasova za, 1 protiv) odlučio da izvestilac Odbora na sednici Narodne skupštine bude Jelena Žarić Kovačević, predsednik Odbora.

**Druga tačka dnevnog reda:** Davanje odgovora Ustavnom sudu povodom pokrenutog postupka za utvrđivanje neustavnosti odredaba člana 210. stav 1. tač. 2) i 3) i stava 3, člana 212. stav 1. u delu koji glasi: ,,i 3)ˮ i stav 2. i člana 213. st. 1. i 2. Zakona o zdravstvenoj zaštiti (,,Službeni glasnik RSˮ, broj 25/19), broj: 011-1113/23 od 8. juna 2023. godine

Ustavni sud je dostavio Narodnoj skupštini Rešenje o pokretanju postupka za utvrđivanje neustavnosti odredaba člana 210. stav 1. tač. 2) i 3) i stava 3, člana 212. stav 1. u delu koji glasi: ,,i 3)ˮ i stav 2. i člana 213. st. 1. i 2. Zakona o zdravstvenoj zaštiti, radi davanja odgovora.

Dopisom od 6. oktobra 2023. godine, Vlada je uputila Narodnoj skupštini mišljenje povodom navedenog rešenja Ustavnog suda.

Imajući u vidu nadležnost Odbora za ustavna pitanja i zakonodavstvo koja je utvrđena čl. 48. i 242. Poslovnika Narodne skupštine, uz ova dokumenta dostavljen je i Predlog odgovora Odbora Ustavnom sudu povodom predmetnog postupka koji je pripremljen u skladu sa Mišljenjem Vlade.

Odbor je, većinom glasova većinom glasova (12 glasova za, 1 protiv) odlučio da dostavi Ustavnom sudu odgovor kao u predloženom tekstu.

Sednica je završena u 13.40 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević